《酬陈瑞陔贡士浚芝书怀索和》
清代·郑如兰

绿章连日乞春阴，为护名花小院深。击钵有声皆戛玉，投囊无院不堆金。

湖山千里供舒啸，风月双清助朗吟。坡老肚皮何处合，肯招时辈共谈心。

作者简介：郑如兰（1835～1911），字香谷，号芝田，清淡水厅竹堑人，郑崇和三子用锦之次子。少年勤学，取进生员，因成绩优异而补增生，受知于台湾道丁曰健。光绪十五年（1889），因为办团练有功，由增生授候选主事，赏戴花翎，后加道衔。家业素丰，但自奉甚俭，尤不喜以财富誇耀于人，唯对公义之事则未有吝色，凡邑中所需困急，莫不慷慨捐输，故人人称诵其德行善举，颇能克承郑崇和、郑用锡、郑用鉴乡贤之风范。